Tikuv

Tikuv qoʻl mehnatining bir turi boʻlib, igna va ip yordamida matoda bahya va choklar yaratishdan iborat. Tosh davrida paydo boʻlgan bu mashgʻulot eng qadimgi texnologiyalardan biridir. Ip yigirish va toʻqima gazlama ixtiro etilishiga qadar tikuv jarayonida hayvon suyak va shoxlaridan igna, pay, tomir va ichaklaridan esa ip tayyorlanib ishlatilgan.